prosforazoisalmopia

Γενική Συνέλευση 06/03/2023
2023-02-26 18:30 - 22:00 (Europe/Helsinki) | Εξοχή
Ο Σύλλογος Εθελοντών Αιμοπεταλιοδοτών Αιμοδοτών και δωρητών μυελού των οστών Αλμωπίας «Προσφορά Ζωής» σας προσκαλεί στην Ετήσια Γενική Συνέλευση, που θα πραγματοποιηθεί σε οριστική, λόγω συνήθους μη απαρτίας την πρώτη ημερομηνία, την Δευτέρα 6/3/2023 και ώρα 18:30μ.μ στην ΑΙΘΟΥΣΑ ΣΥΝΕΔΡΙΑΣΕΩΝ του ΔΗΜΟΤΙΚΟΥ ΣΥΜΒΟΥΛΙΟΥ του ΔΗΜΟΥ ΑΡΙΔΑΙΑΣ.
Θέματα Γενικής Συνέλευσης

Διοικητικός απολογισμός ΔΣ
Οικονομικός Απολογισμός του ΔΣ της περιόδου 1/1-31/12/2022.
Έκθεση Εξελεγκτικής Επιτροπής της περιόδου 1/1-31/12/2022.
Προϋπολογισμός Έτους 2023.
Εκλογή Μελών Εφορευτικής Επιτροπής.
Αρχαιρεσίες για την Ανάδειξη του Νέου Διοικητικού Συμβούλιου και την ανάδειξη Νέας Εξελεγκτικής Επιτροπής του Συλλόγου. (Βάσει του Καταστατικού, άρθρο 14 η θητεία είναι διετής).
Εκλογή αντιπροσώπων για την Πανελλήνια Ομοσπονδία Συλλόγων Εθελοντών Αιμοδοτών (Π.Ο.Σ.Ε.Α.)

Ενημερώνουμε ότι όποιος επιθυμεί να είναι υποψήφιος, παρακαλούμε, το αργότερο μέχρι την Παρασκευή 4/3/2023, να ενημερώσει στο email:prosforazoisalmopia@gmail.com ή να στείλει μήνυμα στη σελίδα του Facebook ή καλώντας στο τηλέφωνο 6955 508219.
Απαραίτητη προϋπόθεση για υποψηφιότητα στο Δ.Σ. είναι ο υποψήφιος να είναι ταμειακώς εντάξει (συνδρομή/ανανέωση ) το αργότερο ως την Παρασκευή 4/3/2023.
Πριν την έναρξη της Γενικής Συνέλευσης και από τις 17:30 έως τις 18:30 θα πραγματοποιούνται οι εγγραφές νέων μελών και ανανεώσεις συνδρομών
( εγγραφή νέου μέλους:5€, ανανέωση συνδρομής 5€/έτος ).
Για το Δ. Σ. του Σ.Ε.Α. Αλμωπίας «Προσφορά Ζωής»
Ο Πρόεδρος
Χρυσίδης Κυριάκος
Η Γεν. Γραμματέας
Εγγλέζου Μαρία

Αιμοπεταλιαφαίρεση 26/01/2023
2023-01-26 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
3 άτομα προσφέρουν τα αιμοπετάλια τους στο Γ.Ν. Θ. Γ. Παπανικολάου.
Ευχαριστούμε την Ναυσικά Κεχαγιά Αγιαννίτη, τον Βασίλη Καραδήμο και τον Γιάννη Γκαβάρνο για το χρόνο που διέθεσαν.
Ευχαριστούμε το Δήμο Αλμωπίας και τη ΔΗΚΕΑ για την παραχωρήση οδηγού και αυτοκινήτου για τη μεταφορά τους.

Αιμοπεταλιαφαίρεση 22/12/2022
2022-12-22 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Με εορταστική διάθεση χάρισαν τα αιμοπετάλια τους τρεις φίλοι από την Αριδαία ο αντιπρόεδρος του συλλόγου Dimitris Oustapasidis ο Αποστολίδης Ηλίας και Κ.Κ .

Αιμοπεταλιαφαίρεση 15/12/2022
2022-12-15 08:00 - 09:30 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Οι Θεσσαλονικείς φίλοι μας αντί για καφέ πήγαν στο Παπανικολάου για να προσφέρουν τα αιμοπετάλια τους. Οι ανάγκες για αιμοπετάλια είναι μεγάλες

Αιμοδοσία 6/12/2022
2022-12-06 08:00 - 08:30 | Γενικό Νοσοκομείο Έδεσσας, Τέρμα Εγνατίας, Έδεσσα, Πέλλας, 58200, Ελλάδα
Προσφέρουν για το συνάνθρωπο. Απλά πηγαίνουν στο νοσοκομείο Έδεσσας και δίνουν μια μονάδα αίματος για να σώσουν 3 ζωές

Θεατρική παράσταση "Τα κίτρινα γάντια"
2022-12-04 20:30 - 22:30 | Ξενιτίδειο Πνευματικό Κέντρο, Λεωφόρος Ξενιτίδη, Αριδαία, Πέλλας, 58400
Ο εθελοντισμός δίνει μήνυμα ελπίδας και αισιοδοξίας. Στηρίζεται στην ιδέα της κοινωνικής αλληλεγγύης, στις καλές προθέσεις, την ανιδιοτελή προσφορά, στο σεβασμό. Ο εθελοντισμός δεν είναι απλά ένας όρος, είναι στάση ζωής!
Στο πνεύμα της ευγενούς άμιλλας και της εθελοντικής συνείδησης, υπήρξε αξιοθαύμαστη και συγκινητική η θετική ανταπόκριση των συντελεστών της Θεατρικής ομάδας του Συλλόγου Ποντίων Έδεσσας “Ο Άγιος Θεόδωρος Γαβράς” ως πολύτιμοι αρωγοί στην επίτευξη του σκοπού του Συλλόγου Εθελοντών Αιμοπεταλιοδοτών-Αιμοδοτών & Δωρητών Μυελού των Οστών Αλμωπίας “Προσφορά Ζωής”.
Έτσι, σύμφωνα με ομόφωνη απόφαση του Διοικητικού Συμβουλίου, μέρος των εσόδων από την παράσταση της Κυριακής 4 Δεκέμβρη 2022 στο Ξενιτείδιο Πνευματικό Κέντρο Αριδαίας με το έργο “Τα κίτρινα γάντια”, θα διατεθεί για την οικονομική ενίσχυση του Συλλόγου “Προσφορά Ζωής” μέλη του οποίου θα ενημερώσουν και θα πραγματοποιήσουν δειγματοληψία στοματικού υγρού για όσους θέλουν να γίνουν δωρητές μυελού των οστών.
Το έργο
Ας μεταφερθούμε 70 χρόνια πριν. Το 1952 οι επονομαζόμενοι “Διόσκουροι του Ελληνικού Θεάτρου”, Αλέκος Σακελλάριος-Χρήστος Γιαννακόπουλος, συνέγραψαν το έργο “Η Ρένα εξόκειλλε” για τον άρχοντα της κωμωδίας Βασίλη Λογοθετίδη και τον θίασο του. Παραστάσεις ανεβαίνουν στο Θέατρο Κεντρικόν κατά την περίοδο 1952-1953 όπου παρά το γεγονός πως δεν σημειώνουν επιτυχία, αποφασίζουν να μεταφέρουν το έργο από το “σανίδι” στο “πανί” ως είθισται εκείνη την εποχή, με σκηνοθέτη τον Σακελλάριο. Εν μέσω προβών ο Λογοθετίδης αφήνει την τελευταία του πνοή στις 20 Φεβρουαρίου 1960. Τα γυρίσματα διακόπτονται, το καστ αντικαθίσταται εξ ολοκλήρου και η ταινία κάνει πρεμιέρα στις 12 Δεκεμβρίου 1960 με τίτλο ‘ΤΑ ΚΙΤΡΙΝΑ ΓΑΝΤΙΑ”. Η κινηματογραφική μεταφορά είχε την ίδια τύχη με τις παραστάσεις καθώς κόπηκαν μόλις 27.787 εισιτήρια καταλαμβάνοντας την 18η θέση μεταξύ των ταινιών που προβλήθηκαν τη σεζόν 1960-1961. Σήμερα η ταινία θεωρείται κλασική και από τις πλέον αγαπημένες του κοινού, οπότε θα αποφύγουμε τις συστάσεις.
Πρωταγωνιστούν (με αλφαβητική σειρά) οι : Απάζογλου Δήμητρα, Βυζοβίτης Περικλής, Γαλανοπούλου Άννα, Καντούτσης Γιάννης, Κιοσκερίδου Πόπη, Λιάκα Δέσποινα, Μπακάλη Κική, Νανόπουλος Παναγιώτης, Ξενίδου Λίζα, Τσακίρη Ελένη, Φανιόπουλος Λάκης και Χουιαρίδου Ντίνα ενώ τραγουδούν ζωντανά επί σκηνής οι : Αντώνης Αντωνίου-Θοδωρής Παπαϊωάννου. Σε έκτακτη εμφάνιση η Χριστίνα Κιοσκερίδου.
Σκηνοθεσία-Επιμέλεια παραγωγής: Δέσποινα Οτουντζίδου
Τεχνική υποστήριξη Πέτρος Κριαρίδης
Η παραγωγή γίνεται με την υποστήριξη της Π.Ε. Πέλλας, του Δήμου Έδεσσας, της ΔΗ.Κ.Ε.Δ.Ε. καθώς και την πολύτιμη αρωγή των Συλλόγων Καρκινοπαθών Έδεσσας και περιχώρων & Εδεσσαίων Καλλιτεχνών ΑΠΕΛΛΗΣ.

Αιμοπεταλιαφαίρεση 30/11/2022
2022-11-30 08:00 - 23:30 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Οι ανάγκες της περιοχής μας πολλές και οι εθελοντές αιμοπεταλιοδότες πάντα βοηθούν.
4 άτομα μεταφέρονται σε συνεργασία με το Δήμο Αλμωπίας και τη ΔΗΚΕΑ με το βαν για να δώσουν αιμοπετάλια στο Γ.Ν. Θ. Γ. Παπανικολάου.
Σας ευχαριστούμε!

Αιμοπεταλιαφαίρεση 04/11/2022
2022-11-04 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Αργία στην Αριδαία λόγω της απελευθέρωσης της πόλης και κα η Μαρία Φουρνατζή με το σύζυγό της κο Γιάννη Αιναλίδη το γιόρτασαν δίνοντας αιμοπετάλια!

Αιμοπεταλιαφαίρεση 05/10/2022
2022-10-05 10:00 - 13:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Ένα τηλέφωνο από συντοπίτη μας που χρειάζεται αιμοπετάλια ήταν αρκετό για να είμαστε κοντά του.
Ευχαριστούμε το Δήμο Αλμωπίας και τη ΔΗΚΕΑ για την παραχώρηση του βαν ώστε να μεταφερθούν 4 άτομα.
Οι υπόλοιποι μεταφέρθηκαν με δικά τους ΙΧ.
Σύνολο 11 άτομα! Γιατί όλοι μαζί μπορούμε!!
Προσφορά Ζωής για τον φίλο μας τον Χρήστο.
Ευχή μας να γίνει γρήγορα καλά!

Αιμοδοσία 06/09/2022
2022-09-06 09:00 - 12:30 | Ξενοδοχείο Λήδρα, Κύπρου 26, Αριδαία, Πέλλας, 58400, Ελλάδα
Οι ανάγκες για αίμα είναι αυξημένες
Το τμήμα αιμοδοσίας του Γ.Ν. Έδεσσας θα βρίσκεται στο Ξενοδοχείο Λήδρα οδός Κύπρου (πεζόδρομο) για την καθιερωμένη αιμοδοσία του μήνα.
Συντοπίτες μας χρειάζονται αίμα και εμείς βρισκόμαστε δίπλα τους.
Ευχαριστούμε όλους όσους συνέβαλλαν και ιδιαίτερα τον Κωνσταντίνο Καρυπίδη που μόλις έγινε 18 έδωσε για πρώτη φορά αίμα.

Αιμοπεταλιαφαίρεση 01/09/2022
2022-09-01 10:00 - 13:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Οι ανάγκες για αιμοπετάλια δυστυχώς δε σταματάνε.

Οι φίλοι μας Νίκος Χαράλαμπος και Εμμανουήλ σήμερα έδωσαν αιμοπετάλια βοηθώντας το σύλλογο μας Προσφορά Ζωής και ενισχύοντας το έργο του δικτύου αιμοπετάλιων .

Να είστε πάντα καλά φίλοι μου.

Αιμοπεταλιαφαίρεση 30/08/2022
2022-08-30 10:00 - 12:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Πιστός στο ραντεβού του ο Κωνσταντίνος προσφέρει αιμοπετάλια.
Τρέχει όλη μέρα αλλά βρίσκει το χρόνο για να πάει Θεσσαλονίκη να προσφέρει ότι πιο σημαντικό έχει.

Αιμοπεταλιαφαίρεση 26/08/2022
2022-08-26 10:00 - 12:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Αιμοπεταλιαφαίρεση στο Γ.Ν.Θ. Γ. Παπανικολάου με τρεις καλούς φίλους του συλλόγου.
Κώστας και Γιώργος μαζί με τον Κυριάκο, προσφέρουν τα αιμοπετάλια τους.
Η ζήτηση το καλοκαίρι είναι αυξημένη και η Προσφορά Ζωής είναι εδώ.!

Αιμοπεταλιαφαίρεση 05/08/2022
2022-08-05 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Οι ανάγκες για αιμοπετάλια το καλοκαίρι δε σταματούν, ίσα ίσα που είναι μεγαλύτερες.
Ο Γιώργος Τσιμτσιρίδης είναι πάντα εκεί όταν τον χρειάζονται

Αιμοδοσία 02/08/2022
2022-08-02 09:00 - 12:30 | Ξενοδοχείο Λήδρα, Κύπρου 26, Αριδαία, Πέλλας, 58400, Ελλάδα
Οι ανάγκες της περιοχής πολλές και έτσι η κινητή μονάδα αιμοδοσίας του Γ.Ν. Έδεσσας θα βρίσκεται στο ξενοδοχείο Λήδρα 9:00-13:00, στο κέντρο της Αριδαίας για να μπορέσουν περισσότεροι συνάνθρωποι μας να βοηθήσουν τους συντοπίτες μας.
Σας περιμένουμε

Αιμοπεταλιαφαίρεση 21/07/2022
2022-07-21 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Αιμοπεταλιαφαίρεση σήμερα για τα δύο αδέρφια στο Γ.Ν. Θ. Γ. Παπανικολάου
Κυριάκος Χρυσίδης και Ειρήνη Χρυσίδου επί το έργο!

Αιμοδοσία 14/07/2022
2022-07-14 09:00 - 13:00 | Εξοχή
Αιμοδοσία στο Ριζοχώρι Αλμωπίας σε συνεργασία με τον Μορφωτικό Πολιτιστικό σύλλογο Ριζοχώρίου “Τοξίδου Ελένη”, τη Μαύρη Θύελλα Ριζοχωρίου, τον Ιερό Ναό Αγίων Γεωργίου και Ιγνατίου Ριζοχωρίου και τον Ιερό Ναό Αγίου Φιλίππου Θηριόπετρας.
Την Πέμπτη 14 ιουλίου 2022 στο αρχονταρίκι του Ιερού Ναού Ριζοχωρίου ώρες 9:00-13:00

Αιμοπεταλιαφαίρεση 29/06/2022
2022-06-29 15:30 - 20:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Οι ανάγκες για αιμοπετάλια δε σταματούν και εμείς είμαστε εκεί για να βοηθήσουμε.
Απόγευμα αυτή τη φορά με 4 άτομα που μεταφέρονται σε συνεργασία με το Δήμο Αλμωπίας και τη ΔΗΚΕΑ οι αιμοπεταλιοδότες μεταφέρονται με το βαν του Δήμου στο Γ.Ν. Θ. Γ. Παπανικολάου.
Τα υπόλοιπα 7 άτομα πηγαίνουν με δικό τους μέσο. Βρίσκονται για δουλειές στην πόλη και θυμούνται να προσφέρουν στον συνάνθρωπο που έχει ανάγκη.

Αιμοδοσία 14/06/2022
2022-06-14 09:00 - 13:30 | Γενικό Νοσοκομείο Έδεσσας, Τέρμα Εγνατίας, Έδεσσα, Πέλλας, 58200, Ελλάδα
Γιορτάζουμε την Παγκόσμια ημέρα εθελοντή αιμοδότη στις 14/06/2022 και ευαισθητοποιούμε τον κόσμο για την προσφορά αίματος, αιμοπεταλίων και μυελού των οστών.
8 άτομα μεταφέρονται στο Γ. Ν. Έδεσσας για να προσφέρουν αίμα στους συντοπίτες τους.
Η μεταφορά γίνεται με ενοικιαζόμενο όχημα από το Σύλλογο Προσφορά Ζωής

Αιμοπεταλιαφαίρεση 14/06/2022
2022-06-14 08:15 - 13:30 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Γιορτάζουμε την Παγκόσμια ημέρα εθελοντή αιμοδότη στις 14/06/2022 και ευαισθητοποιούμε τον κόσμο για την προσφορά αίματος, αιμοπεταλίων και μυελού των οστών.
9 άτομα μεταφέρονται στο Γ.Ν.Θ. Γ. Παπανικολάου για να προσφέρουν αίμα και αιμοπετάλια.
Οι αιμοδότες μεταφέρονται με το βαν του Δήμου Αλμωπίας και της ΔΗΚΕΑ.
Σας ευχαριστούμε

Αιμοπεταλιαφαίρεση 13/05/2022
2022-05-13 10:00 - 14:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Πάντα υπάρχει ανάγκη για αιμοπετάλια και εμείς είμαστε πάντα εκεί να βοηθήσουμε.
Ευχαριστούμε το Δήμο Αλμωπίας και τη ΔΗΚΕΑ για την μεταφορά των αιμοδοτών στο Γ.Ν.Θ. Γ. Παπανικολάου

Παρουσίαση 12/05/2022
2022-05-12 10:30 - 12:30 | Εξοχή
Ο Σύλλογος “Προσφορά Ζωής” προσκλήθηκε από το Επαγγελματικό Λύκειο Αριδαίας σε μια εκδήλωση που θα πραγματοποιήσουν οι καθηγητές του Λυκείου για τα ωφέλη της αιμοδοσίας΄και των παραγώγων του αίματος.
Στην εκδήλωση θα μιλήσουν γιατροί από την αιμοδοσία του Νοσοκομείου Έδεσσας.
Επίσης θα παρευρεθεί η κα Πόπη Παρασκευά από την Πτολεμαΐδα.
«Πόπη Παρασκευά ή αλλιώς η “super” μαμά του Ανδρόνικου, του Άκη μας, και της Κικής.
Ο Άκης, που νόσησε από λευχαιμία, έλεγε στην super μαμά του “Μαμά όταν μεγαλώσω θα βρω το φάρμακο για να σταματήσουν να πεθαίνουν παιδιά από την λευχαιμία και όταν βγω νικητής θέλω να κάνω όσους περισσότερους εθελοντές δότες μυελού των οστών μπορώ”!!! αυτή η ευχή ήταν που έμεινε στην καρδιά́ της Πόπης και δεν σταμάτησε ποτέ να την σκέφτεται όλες τις ημέρες που έμειναν στο νοσοκομείο.
Ο Άκης μπορεί να ζήτησε ένα καινούριο υπολογιστή και το Make-A-Wish να του εκπλήρωσε την ευχή του, η μαμά του όμως έκανε πράξη την άλλη ευχή του Ανδρόνικου, τον εθελοντισμό. Όταν έπρεπε να βρεθεί δότης για τον Άκη, οι συμμαθητές του, οι καθηγητές και ο Σύλλογος Γονέων του 1ου Γυμνασίου Πτολεμαΐδας, το σχολείο του Άκη, ξεσήκωσαν μια ολόκληρη πόλη, την Πτολεμαΐδα, και σε μία μέρα εγράφησαν 700 νέοι εθελοντές δότες, καταγράφοντας ρεκόρ νέων δοτών.
Όταν ο Άκης, αυτό το αγγελούδι, ο ¨Αστερόσκονος¨ της Πόπης, κατάλαβε ότι θα έφευγε για το μεγάλο ταξίδι, πηγαίνοντας να συναντήσει όλους αυτούς τους ήρωες-παιδιά που ηττήθηκαν από τον καρκίνο, έλεγε στην μαμά του ¨Μαμά, σε αγαπάω πολύ και δεν θέλω να σε δω να κλαις, θέλω να χαμογελάς¨. Γίνεται όμως μια μαμά να χάνει το παιδί της χωρίς να κλάψει και να πενθήσει? Γίνεται. Η Πόπη έχοντας στην καρδιά και στην ψυχή της τα λόγια του Αστερόσκονου της, έκανε τον Πόνο Προσφορά , και ξεκίνησε να κάνει το όνειρο του Άκη πραγματικότητα.
Πως το κατάφερε και τα καταφέρνει αυτή η σούπερ μαμά? Με πολλές δράσεις. Δράσεις που αφορούν άλλα παιδιά που έχουν ανάγκη, δράσεις για εγγραφή νέων δοτών μυελού των οστών, δράση στήριξης του έργου του Make-A-Wish, λόγια αγάπης, εξομολογήσεις και συμβουλές, κυρίως όμως η δράση πραγματοποίησης μιας ημέρας εθελοντισμού, της ημέρας Εθελοντισμού Ανδρόνικος, η οποία είναι αφιερωμένη στον Ανδρόνικο, αλλά απευθύνεται σε όλα τα παιδιά, ενεργοποιώντας τα στον εθελοντισμό. πηγή: https://makeawish.gr”>>

Αιμοπεταλιαφαίρεση 29/04/2022
2022-04-29 08:00 - 13:30 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Υπάρχει μεγάλη ανάγκη για αίμα και αιμοπετάλια από συντοπίτες μας. Ο Σύλλογος Προσφορά Ζωής με τους εθελοντές του στέκεται δίπλα στον συνάνθρωπο προσφέροντας ότι πολυτιμότερο έχει ο άνθρωπος. Το αίμα.
Ευχαριστούμε το Δήμο Αλμωπίας και τη ΔΗΚΕΑ για την παραχώρηση του οχήματος και οδηγού για τη μεταφορά των αιμοδοτών στο Γ.Ν.Θ. Γ. Παπανικολάου με άνεση και ασφάλεια.

Αιμοπεταλιοδοσία 20/04/2022
2022-04-20 08:30 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Μεγάλη Τετάρτη δίνουμε αίμα και αιμοπετάλια για τον συνάνθρωπό μας, για να νιώσουν και αυτοί με τον τρόπο τους το θαύμα της Ανάστασης.
Ευχαριστούμε το Δήμο Αλμωπίας και τη ΔΗΚΕΑ για την παραχώρηση του οχήματος και του οδηγού για τη μεταφορά των αιμοπεταλιοδοτών με άνεση και ασφάλεια στο Γ. Ν. Θ. Γ. Παπανικολάου.

Αιμοπεταλιαφαίρεση 13/04/2022
2022-04-13 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Ο Πρόεδρος του Συλλόγου Προσφορά Ζωής Χρυσίδης Κυριάκος, πιστός στο ραντεβού του, δίνει “ανοιξιάτικα” αιμοπετάλια.

Αιμοδοσία 05/04/2022
2022-04-05 09:00 - 12:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Ένα 15 χρονο “παιδί” μας νοσηλεύεται στο Γ.Ν. Γ. Παπανικολάου και έχει ανάγκη για αίμα.
Ο Σύλλογος Προσφορά Ζωής διοργανώνει αιμοδοσία στις 05/04/2022 στο Γ.Ν. Γ. Παπανικολάου σε συνεργασία με το Δήμο Αλμωπίας και τη ΔΗΚΕΑ για να μεταφερθούν οι αιμοδότες στη Θεσσαλονίκη.

Αιμοπεταλιαφαίρεση 09/03/2022
2022-03-09 08:00 - 13:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Οικογενειακή υπόθεση σήμερα η προσφορά αιμοπεταλίων.
Κουνιάδος και γαμπρός, Άψαλος Αλμωπίας και Αλεξάνδρεια Ημαθίας συναντήθηκαν για να δώσουν αιμοπετάλια στο Γ.Ν.Θ. Γ. Παπανικολάου.
Ουσταπασίδης Δημήτρης, Αποστολίδης Ηλίας

Αιμοπεταλιαφαίρεση 8/3/2022
2022-03-08 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Οι γυναίκες του Συλλόγου τιμούν την Παγκόσμια ημέρα της γυναίκας προσφέροντας ζωή με έναν διαφορετικό τρόπο. Δίνουν αίμα και αιμοπετάλια.
Προσφέρουν ζωή σε 9 συνανθρώπους μας, δίνοντας τους την ελπίδα για ένα καλύτερο αύριο.
Κιρκενίδου Μαρία
Ναυσικά Αγιαννίτη
Φουρνατζή Μαρία
Μελισσίδου Μαρία
Εγγλέζου Μαρία

Αιμοπεταλιαφαίρεση 16/02/2022
2022-02-16 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Ζευγάρι στη ζωή και στα αιμοπετάλια, μαζί με έναν φίλο του συλλόγου, πρόσφεραν τα αιμοπετάλια τους στους συνανθρώπους που έχουν ανάγκη.
.
Γιώργος Κουτσιανούδης, Νίκος Γεωργιάδης, Νάντια Γκολετσιανι

Αιμοπεταλιαφαίρεση 14/02/2022
2022-02-14 08:00 - 17:00 | Τμήμα αιμοδοσίας και αιμοπεταλιοδοσίας Γ.Ν.Θ. Γ. Παπανικολάου, Λεωφόρος Παπανικολάου 10, Δήμος Χορτιάτη, Εξοχή, 57010, Ελλάδα
Ημέρα των ερωτευμένων και ο Παντελής είναι ερωτευμένος με την Προσφορά Ζωής!
Χαρίζει στον αγαπημένο του συνάνθρωπο τα αιμοπετάλια που τόσο πολύ έχει ανάγκη
Αιμοπεταλιοδοσία για σήμερα με τη σκέψη πάντα στο συνάνθρωπο που έχει την ανάγκη μας!!!
Δώσε αίμα και αιμοπετάλια, γίνε δότης μυελού των οστών και χάρισε το πολυτιμότερο αγαθό σε κάποιον που έχει ανάγκη, χάρισε του ζωή!!!Μη ξεχνάς ποτέ ότι σήμερα κάποιος έχει ανάγκη τη βοήθεια σου αλλά αύριο να έχεις ανάγκη εσύ…. Παντελής
